Volkswagen Golf

Εκδόσεις

Τον Ιανουάριο του 1984, παρουσιάστηκε η δεύτερη γενιά του Volkswagen Jetta, με βάση το Golf δεύτερης γενιάς, αλλά και πάλι με τρίτο όγκο, δηλαδή ως 4-πορτο σεντάν. Αντιθέτως, δεν κυκλοφόρησε ποτέ έκδοση καμπριολέ με βάση το Golf δεύτερης γενιάς - απλώς το Golf Cabrio πρώτης γενιάς συνέχισε να παράγεται έως τον Αύγουστο του 1993, ενώ τον Σεπτέμβριο εισήχθη η έκδοση Cabrio του Golf τρίτης γενιάς. 
Το 1985 κυκλοφόρησε το πρώτο Golf με τετρακίνηση, υπό την ονομασία Golf Country. Ήταν εξοπλισμένο με το ίδιο σύστημα τετρακίνησης Syncro με την υπερτροφοδοτούμενη έκδοση G60 Limited, η οποία κυκλοφόρησε το 1989 στα κράτη της ηπειρωτικής Ευρώπης, σε περιορισμένα αντίτυπα, με ισχύ 160 hp (120 kW) και Σύστημα Αντιμπλοκαρίσματος Τροχών (ABS) για πρώτη φορά σε Golf.
Η παραγωγή της δεύτερης γενιάς του Golf σταμάτησε στη Γερμανία τον Δεκέμβριο του 1992, με 6,3 εκατομμύρια αυτοκίνητα να έχουν παραχθεί.

Golf MkVI καμπριολέ

Η έκτη γενιά επανέφερε την εκδοχή Golf καμπριολέ για πρώτη φορά από τον Ιούνιο του 2002. Το Golf Mk6 Cabrio παρήχθη από τον Φεβρουάριο του 2011 έως τον Μάρτιο του 2016.

Ανανέωση του 2016

Στις 10 Νοεμβρίου 2016, κατά την 4η επέτειο από το λανσάρισμα, η Volkswagen παρουσίασε μια ελαφρά αισθητική ανανέωση του Golf Mk7, μαζί και με την εισαγωγή νέων κινητήρων και την αύξηση της ισχύος κάποιων άλλων. Η νέα αυτή εκδοχή, αναφέρθηκε τότε ως «New Golf» από την Volkswagen, αν και συχνά αναφερόταν ανεπίσημα ως «Golf Mk7.5» από τον Τύπο αυτοκινήτου.

Τεχνικά χαρακτηριστικά

Μοντέλο                    Καύσιμο           Κυβικά            Ισχύς σε PS            Ροπή σε N·m            Επιτάχυνση 0-100 km/h            Τελική ταχύτητα 
1.2 TSI                         Βενζίνη              1.197 cc                85                            160                                 11,9 s                                    179 km/h
1.2 TSI                         Βενζίνη              1.197 cc               105                           175                                 10,2 s                                    192 km/h
1.4 TSI                         Βενζίνη              1.395 cc               122                           200                                   9,3 s                                    203 km/h
1.4 TSI                         Βενζίνη              1.395 cc               140                           250                                   8,4 s                                    212 km/h
GTI                              Βενζίνη              1.984 cc                220                          350                                   6,5 s                                     246 km/h
GTI Performance      Βενζίνη              1.984 cc                230                          350                                   6,4 s                                     250 km/h
R                                 Βενζίνη               1.984 cc              300                           380                                   4,9 s                                     250 km/h
1.6 TDI                      Πετρέλαιο             1.598 cc               90                           230                                  12,9 s                                  185 km/h                                                         
1.6 TDI                      Πετρέλαιο             1.598 cc             105                          250                                   10,7 s                                  192 km/h                                                      
2.0 TDI                      Πετρέλαιο             1.968 cc             110                          250                                   10,5 s                                  190 km/h                                                     
2.0 TDI                      Πετρέλαιο             1.968 cc             150                          320                                     8,6 s                                  216 km/h                                                       
GTD                          Πετρέλαιο             1.968 cc             184                          380                                     7,5 s                                  230 km/h

8η γενιά (MkVIII)

Η όγδοη γενιά του Golf θα παρουσιαστεί στις 24 Οκτωβρίου 2019 και θα παράγεται στο εργοστάσιο της Volkswagen στο Wolfsburg, το οποίο και αναβαθμίστηκε με επενδύσεις 3 δισ. ευρώ προκειμένου να το κατασκευάσει. Το μοντέλο θα λανσαριστεί τον Ιανουάριο του 2020 και θα προσφέρεται αποκλειστικά ως 5-πορτο hatchback και ως 5-πορτο station wagon, καθώς για πρώτη φορά στην ιστορία του Golf και σε αντίθεση με όλες τις άλλες γενιές του, 3-πορτες εκδόσεις δεν θα υπάρξουν.
Το Golf 8ης γενιάς βασίζεται στην MQB πλατφόρμα, θα έχει βάρος 50 κιλά λιγότερο από την 7η γενιά, και θα έχει πιο πρακτικό, ευρύχωρο και πολυτελέστερο εσωτερικό, με πλήθος από σύγχρονες οθόνες.
Εκτός από τις συμβατικές εκδόσεις με κινητήρες εσωτερικής καύσης, που θα είναι πιο δυνατοί και οικονομικοί από την 7η γενιά, το νέο Golf θα προσφέρεται και ως ηλεκτροκίνητο, ενώ θα προσφέρει και τεχνολογία αυτόνομης οδήγησης.